22006A0901(01)



ACORD INTERIMAR

privind comerțul și aspectele legate de comerț între Comunitatea Europeană, pe de o parte, și Republica Albania, pe de altă parte

COMUNITATEA EUROPEANĂ,

denumită în continuare „Comunitatea”,

pe de o parte, și

REPUBLICA ALBANIA,

denumită în continuare „Albania”,

pe de altă parte,

întrucât:

COMUNITATEA EUROPEANĂ,

ALBANIA

AU CONVENIT CELE CE URMEAZĂ:

TITLUL I

PRINCIPII GENERALE

Articolul 1 (articolul 2 ASA)

Respectarea principiilor democratice și a drepturilor omului, astfel cum au fost proclamate în Declarația universală a drepturilor omului și astfel cum au fost definite în Convenția europeană a drepturilor omului, în Actul Final de la Helsinki și în Carta de la Paris pentru o nouă Europă, respectarea principiilor dreptului internațional și ale statului de drept, precum și a principiilor economiei de piață, astfel cum au fost exprimate în documentul conferinței CSCE de la Bonn privind cooperarea economică, formează baza politicilor interne și externe ale părților și constituie elementele esențiale ale prezentului acord.

Articolul 2 (articolul 7 ASA)

Prezentul acord este în totalitate compatibil și pus în aplicare în mod coerent cu dispozițiile aplicabile ale OMC, în special articolul XXIV al GATT 1994.

TITLUL II

LIBERA CIRCULAȚIE A MĂRFURILOR

Articolul 3 (articolul 16 ASA)

(1) Comunitatea și Albania stabilesc în mod progresiv o zonă de liber schimb pe parcursul unei perioade de cel mult zece ani de la data intrării în vigoare a prezentului acord, în conformitate cu dispozițiile prezentului acord și cu respectarea dispozițiilor GATT 1994 și OMC. Astfel, acestea vor ține seama de cerințele specifice prevăzute în continuare.

(2) Nomenclatura Combinată a mărfurilor se utilizează pentru clasificarea mărfurilor în schimburile dintre cele două părți.

(3) Pentru fiecare produs, dreptul de bază la care se aplică reducerile succesive prevăzute de prezentul acord este constituit din dreptul efectiv aplicat erga omnes în ziua anterioară semnării prezentului acord.

(4) Drepturile reduse care trebuie aplicate de către Albania, calculate în conformitate cu prezentul acord, se rotunjesc la numere întregi, folosind principii aritmetice comune. În consecință, toate numerele a căror parte zecimală este egală cu sau mai mică de 50 se rotunjesc la numărul întreg inferior cel mai apropiat, iar toate numerele a căror parte zecimală este mai mare de 50 se rotunjesc la numărul întreg superior cel mai apropiat.

(5) În cazul în care, după semnarea prezentului acord, se aplică erga omnes o reducere tarifară, în special o reducere care să rezulte din negocierile tarifare ale OMC, acest drept redus înlocuiește dreptul de bază menționat la alineatul (3), de la data la care se aplică această reducere.

(6) Comunitatea și Albania își comunică drepturile de bază respective.

CAPITOLUL I

Produse industriale

Articolul 4 (articolul 17 ASA)

(1) Dispozițiile prezentului capitol se aplică produselor originare din Comunitate sau din Albania, care sunt enumerate la capitolele 25-97 din Nomenclatura Combinată, cu excepția produselor enumerate în anexa I alineatul (1) punctul (ii) din Acordul privind agricultura (GATT 1994).

(2) Comerțul dintre părți cu produse reglementate prin Tratatul de instituire a Comunității Europene a Energiei Atomice se desfășoară în conformitate cu dispozițiile tratatului menționat.

Articolul 5 (articolul 18 ASA)

(1) Drepturile vamale de import în Comunitate al produselor originare din Albania se elimină de la data intrării în vigoare a prezentului acord.

(2) Restricțiile cantitative la importul în Comunitate al produselor originare din Albania și măsurile cu efect echivalent se elimină de la data intrării în vigoare a prezentului acord.

Articolul 6 (articolul 19 ASA)

(1) Drepturile vamale de import în Albania al produselor originare din Comunitate, altele decât cele enumerate în anexa I, se elimină de la data intrării în vigoare a prezentului acord.

(2) Drepturile vamale de import în Albania al produselor originare din Comunitate, enumerate în anexa I, sunt reduse în mod progresiv în conformitate cu următorul calendar:

(3) Restricțiile cantitative la importul în Albania al produselor originare din Comunitate și măsurile cu efect echivalent sunt eliminate de la data intrării în vigoare a prezentului acord.

Articolul 7 (articolul 20 ASA)

Comunitatea și Albania elimină din comerțul dintre acestea orice taxă cu efect echivalent drepturilor vamale de import, de la data intrării în vigoare a prezentului acord.

Articolul 8 (articolul 21 ASA)

(1) Comunitatea și Albania elimină, de la data intrării în vigoare a prezentului acord, drepturile vamale de export și taxele cu efect echivalent.

(2) Comunitatea și Albania elimină între ele, de la data intrării în vigoare a prezentului acord, orice restricție cantitativă la export și orice măsură cu efect echivalent.

Articolul 9 (articolul 22 ASA)

Albania se declară dispusă să reducă drepturile vamale în comerțul cu Comunitatea într-un ritm mai rapid decât cel prevăzut la articolul 6, în cazul în care situația economică generală a acesteia și situația sectorului economic în cauză permit acest lucru.

Consiliul de stabilizare și asociere analizează situația în această privință și formulează recomandările necesare.

Articolul 10 (articolul 23 ASA)

Protocolul nr. 1 stabilește regimul aplicabil produselor siderurgice de la capitolele 72 și 73 din Nomenclatura Combinată.

CAPITOLUL II

Agricultura și pescuitul

Articolul 11 (articolul 24 ASA)

Definiție

(1) Dispozițiile prezentului capitol se aplică comerțului cu produse agricole și cu produse pescărești originare din Comunitate sau din Albania.

(2) Prin „produse agricole și produse pescărești” se înțeleg produsele enumerate la capitolele 1-24 din Nomenclatura Combinată și produsele enumerate în anexa I alineatul (1) punctul (ii) din Acordul privind agricultura (GATT 1994).

(3) Această definiție include peștii și produsele pescărești menționate la capitolul 3, pozițiile 1604 și 1605 și subpozițiile 0511 91, 2301 20 00 și ex 1902 20 10.

Articolul 12 (articolul 25 ASA)

Protocolul nr. 2 stabilește regimul comercial aplicabil produselor agricole transformate enumerate de acesta.

Articolul 13 (articolul 26 ASA)

(1) La data intrării în vigoare a prezentului acord, Comunitatea Europeană elimină toate restricțiile cantitative și măsurile cu efect echivalent la importurile de produse agricole și produsele pescărești originare din Albania.

(2) La data intrării în vigoare a prezentului acord, Albania elimină toate restricțiile cantitative și măsurile cu efect echivalent la importurile de produse agricole și produse pescărești originare din Comunitate.

Articolul 14 (articolul 27 ASA)

Produse agricole

(1) De la data intrării în vigoare a prezentului acord, Comunitatea elimină drepturile vamale și taxele cu efect echivalent la importurile de produse agricole originare din Albania, altele decât cele de la pozițiile 0102, 0201, 0202, 1701, 1702 și 2204 din Nomenclatura Combinată.

Pentru produsele reglementate de capitolele 7 și 8 din Nomenclatura Combinată, pentru care Tariful Vamal Comun prevede aplicarea drepturilor vamale ad valorem și un drept vamal specific, eliminarea se aplică numai pentru partea ad valorem a dreptului.

(2) De la data intrării în vigoare a prezentului acord, Comunitatea acordă accesul la scutirea de drepturi vamale la importurile în Comunitate de produse originare din Albania de la pozițiile 1701 și 1702 din Nomenclatura Combinată, în limita unui contingent tarifar anual de 1 000 de tone.

(3) La data intrării în vigoare a prezentului acord, Albania:

elimină drepturile vamale care se aplică importurilor de anumite produse agricole originare din Comunitate, enumerate în anexa II litera (c), în limita contingentelor tarifare indicate pentru produsele în cauză.

(4) Protocolul nr. 3 stabilește regimul aplicabil vinurilor și produselor spirtoase menționate.

(5) Albania beneficiază de suma integrală a contingentelor stabilite în prezentul acord pentru restul anului calendaristic în care prezentul acord intră în vigoare.

Articolul 15 (articolul 28 ASA)

Pește și produse pescărești

(1) La data intrării în vigoare a prezentului acord, Comunitatea Europeană elimină toate drepturile vamale privind peștele și produsele pescărești originare din Albania, altele decât cele enumerate în anexa III. Produsele enumerate în anexa III sunt supuse dispozițiilor prevăzute în aceasta.

Albania beneficiază de suma integrală a contigentelor stabilite în prezentul acord pentru restul anului calendaristic pe parcursul căruia prezentul acord intră în vigoare.

(2) De la data intrării în vigoare a prezentului acord, Albania nu aplică nici un drept vamal sau taxă cu efect echivalent drepturilor vamale pentru pește și produse pescărești originare din Comunitate.

Articolul 16 (articolul 29 ASA)

Ținând seama de volumul comerțului cu produse agricole și cu produse pescărești dintre părți, de sensibilitățile speciale ale acestora, de normele politicilor comune ale Comunității și de normele politicilor albaneze în materie de agricultură și pescuit, de rolul agriculturii și pescuitului în economia Albaniei și de consecințele negocierilor comerciale multilaterale din cadrul OMC, Comunitatea și Albania examinează, în cadrul Consiliului de stabilizare și asociere, în cel mult șase ani de la data intrării în vigoare a prezentului acord, posibilitatea de a acorda noi concesii, pentru fiecare produs și pe o bază armonioasă și reciprocă, pentru a liberaliza în mai mare măsură comerțul cu produse agricole și produse pescărești.

Articolul 17 (articolul 30 ASA)

Dispozițiile prezentului capitol nu influențează aplicarea unilaterală de măsuri mai favorabile de către una sau cealaltă dintre părți.

Articolul 18 (articolul 31 ASA)

Fără a aduce atingere celorlalte dispoziții ale prezentului acord, în special articolelor 25 și 30, având în vedere sensibilitatea specială a piețelor produselor agricole și produselor pescărești, în cazul în care importurile de produse originare din una dintre cele două părți, care fac obiectul concesiilor acordate în temeiul articolelor 12, 14 și 15, determină perturbări importante ale piețelor sau mecanismelor interne de reglementare ale celeilalte părți, ambele părți vor iniția de îndată consultări pentru a găsi o soluție corespunzătoare. În așteptarea acestei soluții, partea în cauză poate adopta măsurile corespunzătoare pe care le consideră necesare.

CAPITOLUL III

Dispoziții comune

Articolul 19 (articolul 32 ASA)

Dispozițiile prezentului capitol se aplică comerțului cu orice produse dintre părți, cu excepția dispozițiilor contrare ale prezentului capitol sau ale Protocoalelor nr. 1, 2 și 3.

Articolul 20 (articolul 33 ASA)

Statu quo

(1) De la data intrării în vigoare a prezentului acord, nici un nou drept vamal de import sau de export, nici o taxă cu efect echivalent nu sunt introduse în comerțul dintre Comunitate și Albania, iar cele care sunt deja aplicate nu se măresc.

(2) De la data intrării în vigoare a prezentului acord, nici o nouă restricție cantitativă la import sau la export, nici o altă măsură cu efect echivalent nu sunt introduse în comerțul dintre Comunitate și Albania, iar cele existente deja nu devin mai restrictive.

(3) Fără a aduce atingere concesiilor acordate în temeiul articolului 13, dispozițiile alineatelor (1) și (2) ale prezentului articol nu restricționează în nici un caz continuarea politicilor agricole ale Albaniei și Comunității sau adoptarea măsurilor în cadrul acestor politici, în măsura în care regimul la import, prevăzut în anexele II și III, nu este afectat.

Articolul 21 (articolul 34 ASA)

Interzicerea discriminării fiscale

(1) Părțile nu recurg la nici o măsură sau practică de natură fiscală internă, stabilind în mod direct sau indirect o discriminare între produsele uneia dintre părți și produsele similare originare de pe teritoriul celeilalte părți și elimină aceste măsuri sau practici, în cazul în care ele există.

(2) Produsele exportate spre teritoriul uneia dintre părți nu poate beneficia de rambursarea impozitului intern indirect mai mare decât suma impozitelor indirecte care le-au fost impuse.

Articolul 22 (articolul 35 ASA)

Dispozițiile referitoare la eliminarea drepturilor vamale de import se aplică și drepturilor vamale cu caracter fiscal.

Articolul 23 (articolul 36 ASA)

Uniuni vamale, zone de liber schimb, acorduri transfrontaliere

(1) Prezentul acord nu constituie un obstacol pentru menținerea sau încheierea de uniuni vamale, de zone de liber schimb sau de regimuri de trafic frontalier, în măsura în care nu au ca efect modificarea regimului comercial prevăzut de prezentul acord.

(2) Pe parcursul perioadelor tranzitorii specificate la articolul 6, prezentul acord nu poate afecta punerea în aplicare a regimurilor preferențiale specifice care reglementează circulația mărfurilor, prevăzute prin acordurile frontaliere încheiate anterior între unul sau mai multe state membre și Albania sau care rezultă din acordurile bilaterale încheiate de către Albania în vederea promovării comerțului regional.

(3) Consultările dintre părți se desfășoară în cadrul Consiliului de stabilizare și asociere în ceea ce privește acordurile descrise la alineatele (1) și (2) și, după caz, cu privire la alte aspecte importante legate de politicile comerciale ale acestora cu privire la țări terțe. În special, în eventualitatea aderării unei țări terțe la Comunitate, astfel de consultări au loc pentru a se asigura că se ține seama de interesele reciproce ale Comunității și ale Albaniei menționate în prezentul acord.

Articolul 24 (articolul 37 ASA)

Dumping și subvenții

(1) Nici o dispoziție a prezentului acord nu împiedică pe una dintre părți sau pe cealaltă parte să ia măsuri de apărare comercială în conformitate cu alineatul (2) din prezentul articol și cu articolul 25.

(2) În cazul în care una dintre părți estimează că schimburile cu cealaltă parte fac obiectul practicilor de dumping și/sau al subvențiilor pasibile de măsuri compensatorii, aceasta poate adopta măsuri corespunzătoare împotriva acestor practici, în conformitate cu Acordul OMC privind aplicarea articolului VI din Acordul General pentru Tarife și Comerț din 1994 și cu Acordul OMC privind subvențiile și măsurile compensatorii sau cu propria legislație.

Articolul 25 (articolul 38 ASA)

Clauza de salvgardare generală

(1) Dispozițiile articolului XIX din GATT 1994 și Acordul OMC privind salvgardarea se aplică între părți.

(2) Atunci când un produs al unei părți este importat pe teritoriul unei alte părți în cantități sporite și în condiții care cauzează sau amenință să cauzeze:

partea importatoare poate adopta măsuri corespunzătoare, în condițiile și în conformitate cu procedurile prevăzute de prezentul articol.

(3) Măsurile de salvgardare bilaterale care vizează importurile din cealaltă parte nu depășesc măsura necesară pentru a remedia dificultățile apărute și ar trebui, în mod normal, să constea dintr-o suspendare a oricărei noi reduceri a nivelului dreptului vamal aplicabil prevăzut de prezentul acord pentru produsul în cauză sau dintr-o creștere a nivelului dreptului aplicabil acestui produs până la un plafon corespunzător nivelului aplicabil aceluiași produs pentru națiunea cea mai favorizată (MFN). Aceste măsuri conțin dispoziții clare care prevăd eliminarea lor progresivă până la sfârșitul perioadei stabilite, iar durata lor nu depășește un an. În circumstanțe excepționale, durata acestor măsuri poate fi de maximum trei ani în total. Nici o măsură de salvgardare bilaterală nu se aplică importului unui produs care a făcut anterior obiectul unei astfel de măsuri pentru o perioadă de minimum trei ani de la data expirării acestei măsuri.

(4) În cazurile prevăzute de prezentul articol, până la adoptarea măsurilor prevăzute sau, în cazurile în care se aplică alineatul (5) litera (b), Comunitatea sau Albania, după caz, furnizează cât mai curând posibil Consiliului de stabilizare și asociere toate informațiile relevante, în vederea căutării unei soluții acceptabile pentru ambele părți.

(5) Pentru punerea în aplicare a alineatelor de mai sus, se aplică următoarele dispoziții:

Măsurile de salvgardare sunt de îndată notificate Consiliului de stabilizare și asociere și fac obiectul unor consultări periodice în cadrul acestuia, în special în vederea eliminării acestora, de îndată ce o permit circumstanțele.

(6) În cazul în care Comunitatea sau Albania supune importurile de produse susceptibile să provoace dificultățile menționate în prezentul articol unei proceduri administrative care are drept obiect furnizarea rapidă de informații pe tema evoluției fluxurilor comerciale, aceasta informează cealaltă parte.

Articolul 26 (articolul 39 ASA)

Clauza de penurie

(1) În cazul în care respectarea dispozițiilor prezentului titlu conduce:

(2) Pentru selectarea măsurilor, trebuie acordată prioritate acelora care perturbă cel mai puțin funcționarea modalităților prevăzute de prezentul acord. Aceste măsuri nu se aplică astfel încât să constituie fie un mijloc de discriminare arbitrar sau nejustificabil, atunci când există aceleași condiții, fie să constituie o restricție deghizată pentru comerț și sunt eliminate atunci când circumstanțele nu mai justifică menținerea lor.

(3) Până la adoptarea măsurilor prevăzute la alineatul (1) sau cât mai curând posibil pentru cazurile în care se aplică alineatul (4), Comunitatea sau Albania, după caz, transmite toate informațiile relevante Consiliului de stabilizare și asociere în vederea găsirii unei soluții acceptabile pentru părți. Părțile, în cadrul Consiliului de stabilizare și asociere, pot conveni asupra mijloacelor necesare pentru a pune capăt dificultăților. În cazul în care nu s-a ajuns la un acord în 30 de zile de la notificarea chestiunii către Consiliul de stabilizare și asociere, partea exportatoare este autorizată să adopte măsuri în temeiul prezentului articol cu privire la exportul produsului în cauză.

(4) Atunci când circumstanțele excepționale și grave care impun adoptarea de măsuri imediate fac imposibilă informarea sau examinarea prealabilă, după caz, Comunitatea sau Albania, în funcție de partea în cauză, poate, în situațiile precizate de prezentul articol, să aplice de îndată măsurile de precauție necesare pentru a face față situației și informează de îndată cealaltă parte cu privire la aceasta.

(5) Măsurile de salvgardare adoptate în temeiul prezentului articol sunt notificate de îndată Consiliului de stabilizare și asociere și fac obiectul consultărilor periodice din cadrul acestui organism, în special în vederea stabilirii unui calendar pentru eliminarea acestora, de îndată ce o permit circumstanțele.

Articolul 27 (articolul 40 ASA)

Monopoluri de stat

Albania ajustează, în mod progresiv, toate monopolurile de stat cu caracter comercial, astfel încât să se asigure că, până la sfârșitul celui de-al patrulea an care urmează datei de intrare în vigoare a prezentului acord, nu mai există discriminare între resortisanții statelor membre și cei ai Albaniei, în ceea ce privește condițiile de achiziționare și de comercializare a mărfurilor. Consiliul de stabilizare și asociere este informat cu privire la măsurile adoptate pentru punerea în aplicare a acestui obiectiv.

Articolul 28 (articolul 41 ASA)

Cu excepția unor dispoziții contrare ale prezentului acord, Protocolul nr. 4 stabilește normele de origine pentru aplicarea dispozițiilor prezentului acord.

Articolul 29 (articolul 42 ASA)

Restricții autorizate

Acest acord nu constituie un obstacol pentru interdicțiile sau restricțiile la import, la export sau la tranzitul mărfurilor, din motive de moralitate publică, de ordine publică sau de securitate publică; de protecție a sănătății și a vieții persoanelor, a animalelor sau de conservarea a plantelor; de protecție a bogățiilor naționale care au valoare artistică, istorică sau arheologică sau de protecție a proprietății intelectuale, industriale sau comerciale, nici pentru cele impuse prin reglementările referitoare la aur sau argint. Cu toate acestea, interdicțiile sau restricțiile nu constituie un mijloc de discriminare arbitrară sau o restricție deghizată pentru comerțul dintre părți.

Articolul 30 (articolul 43 ASA)

(1) Părțile convin asupra importanței cruciale a cooperării administrative pentru a pune în aplicare și pentru a controla tratamentul preferențial acordat în temeiul prezentului titlu și își subliniază angajamentul de a combate neregulile și frauda în materie vamală sau în alte aspecte conexe.

(2) Atunci când o parte constată, pe baza informațiilor obiective, absența cooperării administrative și/sau nereguli sau o fraudă în sensul prezentului titlu, partea în cauză poate suspenda temporar tratamentul preferențial al produsului sau al produselor în cauză, în condițiile prezentului articol.

(3) În scopul aplicării prezentului articol, prin absența cooperării administrative se înțelege, în special:

În scopul aplicării prezentului articol, se pot constata nereguli sau fraude, în special atunci când informațiile obiective relevă o creștere rapidă, fără o explicație satisfăcătoare, a importurilor de bunuri care depășesc nivelul obișnuit de producție și capacitatea de export a celeilalte părți.

(4) Aplicarea unei suspendări temporare este supusă următoarelor condiții:

(5) În paralel cu notificarea transmisă Comitetului de stabilizare și asociere prevăzută la alineatul (4) litera (a), partea în cauză publică în Monitorul Oficial al acesteia o comunicare destinată importatorilor. Această comunicare indică, pentru produsul în cauză, faptul că s-a constatat absența unei cooperări administrative și/sau nereguli sau fraude, pe baza de informațiiobiective.

Articolul 31 (articolul 44 ASA)

În caz de eroare comisă de către autoritățile competente în gestionarea sistemului preferențial la export și, în special, în aplicarea dispozițiilor Protocolului nr. 4 referitor la definiția noțiunii de „produse originare” și la metodele de cooperare administrativă, atunci când această eroare are consecințe în ceea ce privește drepturile de import, partea care suportă aceste consecințe poate să solicite Consiliului de stabilizare și asociere să examineze posibilitatea adoptării tuturor măsurilor care se impun pentru a remedia situația.

Articolul 32 (articolul 45 ASA)

Aplicarea prezentului acord nu aduce atingere aplicării dispozițiilor de drept comunitar Insulelor Canare.

TITLUL III

ALTE DISPOZIȚII COMERCIALE ȘI LEGATE DE COMERȚ

Articolul 33 (articolul 59 punctul 1 ASA)

Trafic de tranzit

(1) În sensul prezentului articol, se înțelege prin:

(2) Părțile convin să acorde acces nerestricționat traficului comunitar de tranzit prin Albania și traficului de tranzit din Albania prin Comunitate, cu efect de la data intrării în vigoare a prezentului acord.

(3) În cazul în care, ca urmare a drepturilor recunoscute la alineatul (2), traficul de tranzit al transportatorilor rutieri comunitari crește până la punctul în care cauzează sau amenință să cauzeze prejudicii grave infrastructurii rutiere și/sau fluidității traficului pe axele menționate la articolul 5 din Protocolul nr. 5 referitor la transporturi terestre, din Acordul de stabilizare și asociere și, în cazul în care, în aceleași circumstanțe, apar probleme pe teritoriul Comunității situat în apropierea frontierei Albaniei, chestiunea poate fi înaintată Consiliului de stabilizare și asociere, în conformitate cu articolul 43 din prezentul acord. Părțile pot să propună măsuri excepționale, temporare și nediscriminatorii, susceptibile să limiteze sau să atenueze prejudiciile în cauză.

(4) Părțile se abțin să adopte orice măsură unilaterală care ar putea să conducă la o discriminare între transportatorii sau vehiculele comunitare și albaneze. Fiecare dintre părți adoptă toate măsurile necesare în vederea facilitării transportului rutier spre teritoriul celeilalte părți sau tranzitându-l pe acesta.

(5) Părțile convin asupra simplificării fluxului de mărfuri pentru transporturile feroviare și rutiere, fie bilaterale, fie de tranzit.

(6) Părțile decid, în măsura în care este necesar, să întreprindă o acțiune comună în vederea și în favoarea adoptării de măsuri suplimentare de simplificare.

(7) Cooperarea între părți se efectuează în cadrul Comitetului de stabilizare și asociere, în conformitate cu articolul 43 din prezentul acord. Acesta coordonează, în special, activitățile în materie de monitorizare, previziune și statistică a transportului internațional și, în special, a traficului de tranzit.

Articolul 34 (articolul 60 ASA)

Părțile se angajează să autorizeze, într-o monedă liber convertibilă, în sensul articolului VIII din Statutul Fondului Monetar Internațional, orice plăți și transferuri din contul curent al balanței de plăți dintre Comunitate și Albania.

Articolul 35 (articolul 67 ASA)

(1) Părțile evită, în măsura posibilului, să adopte măsuri restrictive și, în special, măsuri referitoare la importuri pentru a soluționa aspectele balanței de plăți. În cazul adoptării unor astfel de măsuri, partea care le-a adoptat prezintă celeilalte părți, cât mai repede posibil, un calendar în vederea eliminării acestora.

(2) Atunci când unul sau mai multe state membre sau Albania întâmpină sau riscă să întâmpine în mod iminent dificultăți grave în materie de balanță de plăți, Comunitatea sau Albania, după caz, poate, în conformitate cu condițiile stabilite în Acordul OMC, să adopte pentru o durată limitată măsuri restrictive, inclusiv măsuri referitoare la importuri care nu pot să depășească ceea ce este strict necesar pentru a remedia situația balanței de plăți. Comunitatea sau Albania, după caz, informează de îndată cealaltă parte.

(3) Nici o măsură restrictivă nu se aplică transferurilor referitoare la investiții și în special la repatrierea sumelor investite sau reinvestite, nici vreunui fel de venit provenit din acestea.

Articolul 36 (articolul 69 ASA)

Prezentul acord nu împiedică aplicarea, de către oricare dintre părți, de măsuri necesare pentru a evita ca măsurile pe care le-a adoptat cu privire la accesul țărilor terțe la piața sa să nu fie deturnate prin intermediul dispozițiilor prezentului acord.

Articolul 37 (articolul 71 ASA)

Concurență și alte dispoziții economice

(1) Sunt incompatibile cu buna funcționare a prezentului acord, în măsura în care sunt susceptibile să afecteze comerțul dintre Comunitate și Albania:

(2) Orice practică contrară prezentului articol este evaluată pe baza criteriilor care decurg din aplicarea normelor în materie de concurență aplicabile în Comunitate, în special din articolele 81, 82, 86 și 87 din Tratatul de instituire a Comunității Europene și a instrumentelor interpretative adoptate de către instituțiile comunitare.

(3) Părțile se asigură ca unui organism public, independent din punct de vedere funcțional, să îi fie atribuite competențele necesare aplicării integrale a dispozițiilor alineatului (1) punctele (i) și (ii) în ceea ce privește întreprinderile private și publice și întreprinderile cărora le-au fost acordate drepturi speciale.

(4) Albania instituie un organism public, independent din punct de vedere al funcționării sale, căruia îi sunt atribuite competențele necesare aplicării integrale a alineatului (1) punctul (iii), în termen de patru ani de la data intrării în vigoare a prezentului acord. Această autoritate are, inter alia, competența de a autoriza regimurile de ajutoare de stat și ajutoarele individuale nerambursabile în conformitate cu alineatul (2) și de a solicita recuperarea ajutoarelor publice atribuite în mod ilegal.

(5) Fiecare parte asigură transparența în domeniul ajutoarelor de stat, furnizând celeilalte părți un raport anual regulat sau echivalent, în conformitate cu metodologia și prezentarea raporturilor comunitare cu privire la ajutoarele de stat. La cererea unei părți, cealaltă parte furnizează informațiile cu privire la anumite cazuri de ajutor de stat.

(6) Albania stabilește un inventar complet al regimurilor de ajutoare instituite până la crearea autorității menționate la alineatul (4) și aliniază aceste regimuri de ajutor la criteriile menționate la alineatul (2) într-un termen de cel mult patru ani de la data intrării în vigoare a prezentului acord.

(7) În sensul aplicării dispozițiilor alineatului (1) punctul (iii), părțile convin ca, pe parcursul primilor zece ani de la data intrării în vigoare a prezentului acord, orice ajutor de stat acordat de Albania să fie evaluat ținând seama de faptul că această țară este considerată ca fiind o zonă identică zonelor din Comunitate descrise la articolul 87 alineatul (3) litera (a) din Tratatul de instituire a Comunității Europene.

În termen de cinci ani de la data intrării în vigoare a prezentului acord, Comisiei Comunităților Europene îi sunt comunicate de către Albania datele sale PIB per cap de locuitor, armonizate la nivelul NUTS II. Organismul menționat la alineatul (4) și Comisia Comunităților Europene evaluează apoi împreună eligibilitatea regiunilor Albaniei, precum și suma maximă a ajutoarelor conexe pentru a elabora harta ajutoarelor regionale pe baza orientărilor comunitare în materie.

(8) În ceea ce privește produsele menționate la titlul II capitolul II:

(9) În cazul în care una dintre părți estimează că o anumită practică este incompatibilă cu alineatul (1), aceasta poate să adopte măsurile adecvate, după consultarea Consiliului de stabilizare și asociere sau în 30 de zile lucrătoare de la înaintarea cererii de consultare.

Nici o dispoziție a prezentului articol nu aduce atingere sau nu afectează în nici un fel adoptarea de către oricare dintre părți, din măsurile antidumping sau compensatorii în conformitate cu articolele corespunzătoare din Acordul GATT 1994 și Acordul OMC privind subvențiile și măsurile compensatorii sau legislația internă conexă.

Articolul 38 (articolul 72 ASA)

La sfârșitul celui de-al treilea an de la data intrării în vigoare a prezentului articol, Albania aplică întreprinderilor publice și întreprinderilor cărora li s-au acordat drepturi speciale sau exclusive principiile enunțate în Tratatul de instituire a Comunității Europene, în special articolul 86.

Pe parcursul perioadei de tranziție, întreprinderile publice care beneficiază de drepturi speciale nu au posibilitatea de a aplica restricții cantitative sau măsuri cu efect echivalent pentru importurile din Comunitate în Albania.

Articolul 39 (articolul 73 ASA)

Proprietatea intelectuală, industrială și comercială

(1) În conformitate cu prezentul articol și cu anexa IV, părțile confirmă importanța pe care o acordă respectării drepturilor de proprietate intelectuală, industrială și comercială, precum și protejării corespunzătoare și efective a acestora.

(2) Albania adoptă toate măsurile necesare pentru a garanta, în cei patru ani de la data intrării în vigoare a prezentului acord, o protecție a drepturilor de proprietate intelectuală, industrială și comercială la un nivel comparabil cu nivelul existent în Comunitate, incluzând mijloace efective pentru aplicarea acestora.

(3) Albania se angajează să adere, într-un termen de patru ani de la data intrării în vigoare a prezentului acord, la convențiile multilaterale în materie de proprietate intelectuală, industrială și comercială menționate la punctul 1 din anexa IV. Consiliul de stabilizare și asociere poate să decidă să oblige Albania să adere la convențiile multilaterale specifice în materie.

(4) În cazul în care, în domeniul proprietății intelectuale, industriale sau comerciale, apar probleme care afectează condițiile în care se desfășoară comerțul, acestea sunt notificate Consiliului de stabilizare și asociere în cel mai scurt timp, la cererea oricăreia dintre părți, pentru a găsi soluții satisfăcătoare pentru ambele părți.

Articolul 40 (articolul 74 ASA)

Achiziții publice

(1) Părțile estimează că este de dorit să se permită atribuirea contractelor de achiziții publice pe bază de nediscriminare și de reciprocitate, în special în cadrul OMC.

(2) Societățile albaneze înființate sau nu în Comunitate au acces la procedurile de atribuire a contractelor în Comunitate, în conformitate cu normele de achiziție comunitare, beneficiind de un tratament nu mai puțin favorabil decât cel acordat societăților Comunității, de la data intrării în vigoare a prezentului acord.

Dispozițiile anterioare se aplică contractelor din sectorul serviciilor publice, de îndată ce guvernul albanez adoptă legislația care introduce normele comunitare în domeniu. Comunitatea verifică în mod periodic dacă Albania a introdus în mod efectiv această legislație.

(3) Societățile din Comunitate neînființate în Albania au acces la procedurile de atribuire a contractelor în Albania, în conformitate cu legislația albaneză privind achizițiile publice, beneficiind de un tratament nu mai puțin favorabil decât cel acordat societăților albaneze în cel mult patru ani de la data intrării în vigoare a prezentului acord.

(4) Consiliul de stabilizare și asociere examinează în mod periodic dacă Albania poate să acorde tuturor societăților din Comunitate acces la procedurile de atribuire a contractelor în această țară.

Societățile comunitare înființate în Albania au acces, de la data intrării în vigoare a prezentului acord, la procedurile de atribuire a contractelor, beneficiind de un tratament nu mai puțin favorabil decât cel care este acordat societăților albaneze.

Articolul 41 (articolul 97 ASA)

Vamă

(1) Părțile stabilesc o cooperare în acest domeniu, în vederea garantării respectării tuturor dispozițiilor care trebuie adoptate în domeniul comercial și de realizare a aproprierii regimului vamal al Albaniei de cel al Comunității, contribuind astfel la deschiderea căii măsurilor de liberalizare prevăzute prin Acordul de stabilizare și asociere și la apropierea treptată a legislației vamale albaneze de acquis.

(2) Cooperarea ține seama de domeniile prioritare ale acquis-ului comunitar în domeniul vamal.

(3) Protocolul 5 stabilește normele referitoare la asistența administrativă reciprocă dintre părți în domeniul vamal.

TITLUL IV

DISPOZIȚII INSTITUȚIONALE, GENERALE ȘI FINALE

Articolul 42

Comitetul mixt instituit prin Acordul privind comerțul și cooperarea comercială și economică exercită competențele și își asumă sarcinile care revin Consiliului de stabilizare și asociere sau Comitetului de stabilizare și asociere în temeiul prezentului acord.

Sub rezerva dispozițiilor articolului 43, comitetul mixt acționează în conformitate cu modalitățile practicate până în acel moment în cadrul Acordului privind comerțul și cooperarea comercială și economică.

Articolul 43 (Articolele 117 și 118 ASA)

Pentru realizarea obiectivelor stabilite prin prezentul acord și în cazurile prevăzute prin acesta, comitetul mixt dispune de putere de decizie în cadrul prezentului acord. Deciziile adoptate sunt obligatorii pentru părți, care trebuie să adopte măsurile necesare pentru punerea în aplicare a deciziilor.

De asemenea, comitetul mixt poate formula recomandări corespunzătoare. Acesta adoptă decizii și formulează recomandări de comun acord între părți.

Comitetul mixt își adoptă regulamentul de procedură. Comitetul mixt se reunește în mod regulat și atunci când circumstanțele o cer. Președinția este asigurată în mod alternativ de fiecare dintre părți. De fiecare dată când acest lucru este posibil, ordinea de zi a reuniunilor comitetului mixt este stabilită în avans.

Articolul 44 (articolul 119 ASA)

Fiecare parte sesizează Consiliul de stabilizare și asociere cu privire la orice diferend referitor la aplicarea și interpretarea prezentului acord. Consiliul de stabilizare și asociere poate soluționa diferendul printr-o decizie obligatorie.

Articolul 45 (articolul 123 ASA)

În cadrul prezentului acord, fiecare parte se angajează să se asigure că persoanele fizice și juridice ale celeilalte părți au acces, fără discriminare în raport cu resortisanții săi, la instanțele judecătorești și la organele administrative competente ale celor două părți, pentru a-și apăra drepturile individuale și reale.

Articolul 46 (articolul 124 ASA)

Nici o dispoziție a prezentului acord nu împiedică o parte de a adopta orice măsuri:

Articolul 47 (articolul 125 ASA)

(1) În domeniile reglementate de prezentul acord și fără a aduce atingere oricărei dispoziții specifice a acestuia:

(2) Dispozițiile alineatului (1) nu împiedică dreptul părților de a aplica dispozițiile relevante ale legislației lor fiscale contribuabililor care nu se regăsesc într-o situație identică în ceea ce privește locul lor de reședință.

Articolul 48 (articolul 15 ASA)

Cooperare cu țările candidate la aderarea la Uniunea Europeană

(1) Albania poate intensifica cooperarea și încheia o convenție privind cooperarea regională cu orice țară candidată la aderarea la Uniunea Europeană, în orice domeniu de cooperare reglementat de prezentul acord. Această convenție trebuie să permită alinierea progresivă a relațiilor bilaterale dintre Albania și țara respectivă la partea corespunzătoare a relațiilor dintre Comunitate și statele sale membre și țara respectivă.

(2) Albania începe negocierile cu Turcia în vederea încheierii, pe o bază reciproc avantajoasă, a unui Acord de stabilire a unei zone de liber schimb între cele două părți, în conformitate cu articolul XXIV din GATT.

Aceste negocieri se deschid de îndată ce acest lucru este posibil, în vederea încheierii acestui acord până la sfârșitul perioadei de tranziție menționată la articolul 3 alineatul (1).

Articolul 49 (articolul 126 ASA)

(1) Părțile adoptă orice măsuri generale sau specifice, necesare pentru a-și îndeplini obligațiile în conformitate cu prezentul acord. Ele se asigură ca obiectivele definite în acord să fie atinse.

(2) În cazul în care una dintre părți consideră că cealaltă parte nu și-a îndeplinit una dintre obligațiile pe care i le impune prezentul acord, aceasta poate adopta măsuri corespunzătoare. În prealabil, cu excepția cazurilor de urgență specială, aceasta trebuie să furnizeze Consiliului de stabilizare și asociere toate informațiile relevante, necesare pentru o examinare aprofundată a situației în vederea căutării unei soluții acceptabile pentru ambele părți.

(3) La alegerea măsurilor, trebuie să se acorde prioritate măsurilor care perturbă cel mai puțin funcționarea prezentului acord. Aceste măsuri sunt notificate de îndată Consiliului de stabilizare și asociere și fac obiectul unor consultări în cadrul acestuia, în cazul în care cealaltă parte solicită acest lucru.

Articolul 50 (articolul 127 ASA)

Părțile convin să se consulte rapid pe căi corespunzătoare, la cererea uneia dintre părți, pentru a examina orice chestiune privind interpretarea sau punerea în aplicare a prezentului acord și a altor aspecte relevante ale relațiilor dintre părți.

Dispozițiile prezentului articol nu afectează în nici un fel și nu aduc atingere articolelor 18, 24, 25, 26 și 30.

Articolul 51 (articolul 129 ASA)

Anexele I și IV și Protocoalele nr. 1-5 fac parte integrantă din prezentul acord.

Trimiterile din anexe și protocoale sunt trimiteri la articolele din Acordul de stabilizare și asociere și trebuie interpretate ca trimiteri la articolele corespunzătoare din prezentul acord interimar, astfel cum se indică în titlurile articolelor din acordul menționat.

Articolul 52

Prezentul acord se aplică până la intrarea în vigoare a Acordului de stabilizare și asociere semnat la Luxemburg la 12 iunie 2006.

Fiecare dintre părți poate să denunțe prezentul acord, notificând intenția sa celeilalte părți. Acordul expiră la șase luni de la această notificare.

Articolul 53 (articolul 132 ASA)

Prezentul acord se aplică, pe de o parte, teritoriilor în care este aplicat Tratatul de instituire a Comunității Europene și în condițiile prevăzute de tratatul menționat și, pe de altă parte, teritoriului Albaniei.

Articolul 54 (articolul 133 ASA)

Secretarul general al Consiliului Uniunii Europene este depozitarul prezentului acord.

Articolul 55 (articolul 134 ASA)

Prezentul acord se întocmește în dublu exemplar în fiecare dintre limbile oficiale ale părților, fiecare dintre texte fiind autentic în aceeași măsură.

Articolul 56 (articolul 135 ASA)

Părțile ratifică sau aprobă prezentul acord, în conformitate cu propriile proceduri.

Instrumentele de ratificare sau de aprobare sunt depuse la Secretariatul General al Consiliului Uniunii Europene. Prezentul acord intră în vigoare în prima zi a celei de-a doua luni de la depunerea ultimului instrument de ratificare sau de aprobare.

De la intrarea în vigoare a prezentului acord, articolele 3-14 din Acordul privind comerțul și cooperarea comercială și economică sunt eliminate.

Hecho en Luxemburgo, el doce de junio del dos mil seis.

V Lucemburku dne dvanáctého června dva tisíce šest.

Udfærdiget i Luxembourg den tolvte juni to tusind og seks.

Geschehen zu Luxemburg am zwölften Juni zweitausendsechs.

Kahe tuhande kuuenda aasta juunikuu kaheteistkümnendal päeval Luxembourgis.

Έγινε στo Λουξεμβούργο, στις δώδεκα Ιουνίου δύο χιλιάδες έξι.

Done at Luxembourg on the twelfth day of June in the year two thousand and six.

Fait à Luxembourg, le douze juin deux mille six.

Fatto a Lussemburgo, addì dodici giugno duemilasei.

Luksemburgā, divtūkstoš sestā gada divpadsmitajā jūnijā.

Priimta du tūkstančiai šeštų metų birželio dvyliktą dieną Liuksemburge.

Kelt Luxembourgban, a kettőezer hatodik év június tizenkettedik napján.

Magħmul fil-Lussemburgu, fit-tnax jum ta' Ġunju tas-sena elfejn u sitta.

Gedaan te Luxemburg, de twaalfde juni tweeduizend zes.

Sporządzono w Luksemburgu dnia dwunastego czerwca roku dwutysięcznego szóstego.

Feito em Luxemburgo, em doze de Junho de dois mil e seis.

V Luxemburgu dňa dvanásteho júna dvetisícšesť.

V Luxembourgu, dvanajstega junija leta dva tisoč šest.

Tehty Luxemburgissa kahdentenatoista päivänä kesäkuuta vuonna kaksituhattakuusi.

Som skedde i Luxemburg den tolfte juni tjugohundrasex.

Bërë në Luksemburg në datë dymbëdhjetë qershor të vitit dymijë e gjashtë.

Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo za Evropsko skupnost Euroopan yhteisön puolesta På Europeiska gemenskapens vägnar Për Komunitetin Evropian